Moncef Ouannes

Moncef Ouannes (arabisk: منصف وناس; født 1956, død 4. november 2020 i Tunis i Tunisia) var en tunisisk sosiolog.

Biografi
Etter å ha studert klassisk historie tok Ouannes et doktorat i sosiologi i Tunis. Han ble etterhvert leder av det sosiologiske fakultet ved sitt lærested før han begynte å undervise i sosiologi ved Tunis universitet.

Ouannes var generaldirektør for Senteret for økonomisk og sosial forskning, og satt i vurderingsgruppen for mange fagtidsskrifter. Handerviste ved en rekke arabiskspråklige universiteter. 

Som professor emeritus var han korresponderende medlem av Det tunisiske akademi for vitenskap, litteratur og kunst og medlem av «Den høyere myndighet for realiseringen av revolusjonens mål - politisk reform og demokratisk vandel». Hans forskning kretset for det meste om utviklingen i Maghreb-landene.

Moncef Ouannes døde av COVID-19 i Tunis den 4. november 2020.

Hovedverker
Le phénomène associatif au Maghreb : histoire, processus d'évolution et perspectives (1997)
Islam, élites, modernisation et société dans la Libye contemporaine : approche socio-anthropologique (2001)
Militaires, élites et modernisation dans la Libye contemporaine (2009)
Une histoire méconnue, les relations libyo-françaises au Fezzan de 1943 à 1956 : regards croisés, Libye, France, Tunisie (2012)
Révolte et reconstruction en Libye : le roi et le rebelle (2014)

Referanser

Sosiologer
Personer fra Tunis
Dødsfall relatert til covid-19 i Tunisia